Rahvaetümoloogia

Rahvaetümoloogia (ka vale etümoloogia, nime reinterpreteerimine)Laansalu, Tiina, Alas, Marit, Kallasmaa, Marja. 2014. Saksa juurtega asulanimed Eestis. Keel ja Kirjandus, väljaanne 2, lk 125–133. on võõrsõna või kõnelejale selguseta sõna mõisteline ja häälikuline seostamine tuttava sõnaga.Eesti Keele Instituut. 2009. Eesti keele seletav sõnaraamat. Available at https://www.eki.ee/dict/ekss/index.cgi?Q=rahvaet%C3%BCmoloogia, accessed March 16, 2021. See on sõnakuju ebareeglipärane muutmine, mille tagajärjel saab sõna omamoodi seletuse tema osiste tähenduste kaudu.Erelt, Mati, Erelt, Ross, Kristiina. 1997. Eesti Keele Käsiraamat. Tallinn. 

Rahvaetümoloogia mõjul võib sõna tähendus muutuda nii, et seos laenuallikaga puudub, sel viisil võidakse sõna tõlgendada vale mõiste põhjal.Oja, Vilja, Metsmägi, Iris. 2013. Laensõnade tähendussuhetest. Eesti Rakenduslingvistika Ühingu aastaraamat, väljaanne 9, lk 181–94. Inglise keeles nimetatakse seda nähtust folk etymology ("rahva(lik) etümoloogia") ehk false etymology ("vale etümoloogia") ja see tähendab sõna päritolu seletust, mida peetakse tõeseks, aga mis tegelikult on väär.Cambridge University Press. 2021. Cambridge Dictionary. Available at https://dictionary.cambridge.org/dictionary/english/folk-etymology, accessed March 16, 2021.

 Tekkepõhjused 
Arusaamatuid või võõrapäraseid sõnu või nimetusi on alati püütud mõtestada, saada neile selgust, muuta need läbipaistvamaks ja siduda tuntud sõnadega. Niisugust moonutamist teiste sõnade mõjul ja nendesarnaseks nimetataksegi rahvaetümoloogiaks.Monticelli, Daniele. 2018. Kultuurispetsiifilisuse ja kultuurikontaktide vahel. Lennart Meri "Hõbevalge" Itaaliasse viimise lugu tõlkija silmade läbi. Tõlkija hääl: Eesti Kirjanike Liidu tõlkijate sektsiooni aastaraamat, väljaanne 6, lk 88–109. Rahvaetümoloogiat kui nähtust, mis arusaamatule häälikjärjendile uue tähenduse loob, põhjustab keelekasutaja keeletaju, mitte keele üldsõnavara foneetilised muutused.

Neli peamist rahvaetümoloogia seni teadaolevat (otsest või kaudset) tekkepõhjust on:Cienkowski, Witold. 1969. The initial stimuli in the processes of etymological reinterpretation (so‐called folk etymology). Scando-Slavica, 15:1, 237–245. (1) sõna foneetilise kuju veidrus või võõrasus; (2) sõna morfeemide ebaselgus; (3) sõna kasutamise keerulisus keele leksikaalses süsteemis ja (4) üldine tendents kõnelejates siduda sõnade etümoloogilised selgitused omavahel sünkrooni (keele leksikaalses süsteemis).

Kui uut või võõrast sõna esimest korda kuuldakse, püütakse seda suhestada tuttavate sõnadega. Tähendusi püütakse pakkuda ja tihti on pakkumised ajalooliselt väärad, kuid kui uut tõlgendust korratakse piisavalt tihti, muutub see keele osaks ja seda nähtust nimetatakse rahvaetümoloogiaks.David Crystal, The Cambridge Encyclopedia of the English Language. Cambridge University Press, 2003

Sageli on sõna tähendus muutunud hiljem, mitte laenamise käigus. Näiteks Viljandimaa lõunaosa elanike nimetuse mulk (< läti mulkis, mulke ‘narr, lollpea’) kohta on arvatud, et algul laenati see sõna mulgi murdesse läti keelega sarnases tähenduses.

Tähendusmuutuste põhjused
Sõna laenatakse enamasti koos mingi uuendusega, mistõttu kultuuriuuendus ja laensõna tulevad tihti samast allikast. Laen tähistab sellisel juhul konkreetset uut objekti, kuigi doonorsõna võib olla mitmetähenduslik või tunduvalt laiema tähendusega. 

Sakslaste kaudu tuntuks saanud söögiriist kahvel (murdekeeles ka kahver) omandas nimetuse alamsaksa keelest < asks gaffele ‘puust või rauast hark millegi tõstmiseks’. Eesti keeles olid suurte tõsteriistade nimetamiseks hang ja hark, niisiis laenati kahvel üksnes söögiriista nimena.

Tasub ka märkida, et kuigi enamik keeleteadlasi ja ajaloolasi nimetavad rahvaetümoloogiat valeks ja veaks, leidub samas nt psühholooge, kes uurivad seda kui neutraalset nähtust. Uuritavaks saavad kõnelejate assotsiatsioonid, interpretatsioonid, intuitiivsed tõlgendused ja rahvaetümoloogia roll keelte leksikaalses loomisprotsessis.Michel, Sasha. 2015. Word Formation and folk etymology. Word formation. An international handbook. Berlin. lk–18.

Näiteid eesti keelest
 Sõna abielu on rahvaetümoloogiliselt seostatud sõna abi tüvega, tegelikult on see tuletatud avama tüvest, algul oli sõna tähendus seega 'avalik abieluühendus', mitte 'üksteist abistav kooselu'. Soome keeles on originaaltüve tunnused (täht v, mitte b) alles, sõna avio tähendab 'abielu'.Eesti Keele Instituut. 2012. Eesti keele etümoloogiasõnaraamat. Available at http://www.eki.ee/dict/ety/index.cgi?F=A&C06=et&Q=rahvas, accessed on 16 March, 2021.
 19. sajandil tekkinud liitsõna pärisorjus (varem ka pärispõlv, st 'päritav tööpõlv', sunnismaisus) on rahvaetümoloogias ekslikult seostatud sõna päris tähendusega 'päriselt, tõeline' ja sõnaga ori (selle tänapäevases tähenduses 'teise omandiks olev isik').Eesti etümoloogiasõnaraamat (2012) Sõna alguses olev päris- on päritolult seotud mõistetega 'pärima, pärand'. Seevastu orjuse ja orja algkujud nii oletatavas proto-indoeuroopa keeles (woŕģo) kui ka germaani keeltes, mille kaudu need juba keskajal eesti keelde jõudsid, kandsid tähendust 'töö, töötaja, töötegija'.Eesti etümoloogiasõnaraamat (2012)  
 Sõna "karn" tähistamaks lihapoodi tuleneb alamsaksa keele sõnast scharne (tähendusega 'lett; lettide kogumik, ruum, kus letid paiknevad'), sõna rahvaetümoloogiline seletus on aga seotud ladinakeelse sõnaga carnivora (tähendusega ‘lihasööjad loomad’).Eesti Keele Instituut. 2012. Eesti keele etümoloogiasõnaraamat. Available at http://www.eki.ee/dict/ety/index.cgi?Q=karn&F=A&C06=et, accessed March 16, 2021.Merriam-Webster, Incorporated. 2021. Merriam Webster Dictionary. Available at https://www.merriam-webster.com/dictionary/carnivora, accessed March 16, 2021.
 On arvatud, et sõna põrnikas (tähendusega 'jässakas lehvikjate tundlatega (kahjurist) mardikas') võib olla tüve põrm variant, kuid sõna on esialgu tähistanud maapinnal roomavat mardikat. Häälikuliselt ja rahvaetümoloogia kaudu on võinud mõjutada ka põrn.
 Arvamus, et saksa nimi Uexküll tähendab 'üks küla'.Eesti Keele Instituut. 2020. EKI Ühendsõnastik. Available at https://sonaveeb.ee, accessed March 16, 2021.
 Saksa lillenimi Nachtviole (tähendusega 'öökannike') on eesti rahvakeelde jõudnud sõnana nahkviiul.
 Setumaal on vene viljapuunimesid слива ja груша tõlgitud kui liivapuu ja kruusapuu.
 Vaenukägu nime tähendust seostatakse tihti eestikeelse sõnaga vaen (tähendusega 'vihkamine'), kuid see on rahvaetümoloogia. Tegelikult on linnu nimi tulnud unarusse jäänud sõnast vain (tähendusega 'surm'), mis on omakorda germaani laen, kuid mida kasutatakse originaaltähenduses tänapäeval soome keeles sõnas vainaja (tähendusega 'surnud inimene'), seega on linnu nime päris tähendus seotud surmaga, mitte vihkamisega.Rätsep, Huno. 2012. Pahupidi kadakasaksad. Rahvaetümoloogiaid eesti keelest. Oma Keel. Väljaanne 25, lk 11–22.
 Saksakeelse sõna salvette rahvaetümoloogilise mugandumise tulemusena tekkis uus sõna salvrätt.

 Näited Eesti kohanimedest 
Kohanimede rahvaetümoloogiline tõlgendamine ja mugandamine on samuti sage nähtus. Eriti tihti näeb seda kohanimedega, mis on lähtunud võõrastest, kohalikust pruugist kadunud isikunimedest.

Häälikulisel alusel rahvaetümoloogiat sisaldavad mugandid:

 Aaspere (küla, Hlj) < sks prkn Hastfer; vrd ee aas + pere
 Ingliste (küla, Juu) < sks prkn Engdes; vrd ee ingel : ingli + kohanimelõpp -ste
 Kaarepere (küla, Pal) < sks prkn Scharenberg; vrd ee kaar : kaare + pere
 Kantsi (küla, Muh) < sks prkn Gans/Gansz; vrd ee kants : kantsi
 Kapi (küla, Muh) < sks prkn Kappen/Keppen; vrd ee kapp : kapi
 Kulina (küla, VJg) < sks prkn Kuddelen; vrd ee kulin : kulina
 Küti (küla, VJg) < sks prkn Schütte; vrd ee kütt : küti
 Lindi (küla, Aud) < sks prkn Linten; vrd ee lint : lindi
 Luua (küla, Pal) < sks prkn Luden; vrd ee luud : luua
 Norra (küla, Koe) < sks prkn Knorring; vrd ee Norra 
 Partsi (küla, Plv) < sks prkn Bartsch; vrd ee murdeline parts : partsi 'part'
 Riisipere (alevik, Nis) < sks prkn Risbiter; vrd ee riis : riisi + pere
 Räni (alevik, TMr) < sks prkn Renni; vrd ee räni
 Tondi (Tallinna asum) < sks prkn Dunte; vrd ee tont : tondi
 Vetepere (küla, JMd) < sks prkn Wetberg; vrd ee vesi : pl gen vete + pere

Võrreldes sellega, kui sage on olnud nimede häälikuline kohandamine, on kohanimesid aga tähenduste alusel tõlgitud väga harva. Järgnevates näidetes on küsimärgiga need kohanimed, mille tõlkimise suund ei ole täielikult selge, kuid on tõenäoline.

 ?Häädemeeste (alevik, Hää) < sks Gude man ’aadlik’; ee hää : pl gen hääde + mees : pl gen meeste
 ?Kassisaba (Tallinna asum) < sks Katzenschwanz ’kassi saba’; ee kass : kassi + saba
 Merimetsa (Tallinna asum) < sks Seewald ’meri’ + ’mets’; ee meri + mets : metsa
 Tuimõisa (küla, Lai) < sks prkn Taube ’tuvi’; ee murdeline tui ’tuvi’ + mõis : mõisa
 Valgevälja (küla, Rid) < sks Weißenfeld ’valge väli’; ee valge + väli : välj

Tapa linna nime seostamine tapmisega on rahvaetümoloogia, millel puudub nii ajalooline kui ka keeleteaduslik alus. Tegelik seos on sõnaga tapp : tapu (tähendusega 'humal; muu vääntaim'), millega on seotud ka murdesõna tappo (tähendusega "taraga ümbritsetud haritav maa") ning võib-olla sõna tapos (tähendusega "elukoht").Eesti Keele Instituut. 2018. Eesti kohanimeraamat. Available at http://www.eki.ee/dict/knr/index.cgi?Q=Tapa, accessed March 16, 2021.

Lodja küla nimi pärineb isikunimest, vrd Loddi ‹ Ludwig, mis on rahvaetümoloogiliselt asendunud sõnaga lodi : lodja.

Näiteid võõrkeeltest
Prantsuse õpetlased hakkasid 14. ja 15. sajandil sõna savoir ('teadma') kirjutama tähtedega sçavoir, kuna tekkis valearvamus, et sõna oli tuletatud ladinakeelsest sõnast scire (tähendusega 'teadma'). Tegelikult tuleneb see aga sõnast sapere ('elutark olema').Singleton, David. 2016. Language and the Lexicon: An Introduction. London: Routledge. 

18. sajandi alguse Prantsusmaal sai ingliskeelsest väljendist "country dance" ('maatants') prantsuskeelne "contredanse", mis seostati "contre-" tähendusega 'vastu-', 'vastas-'History of the word ‘contredanse’. - Word histories ja jõudis paljudesse keeltesse kontratantsuna ehk tantsuna, mida tantsitakse vastamisi paarides või ridadesVõõrsõnade leksikon. 

Tänapäeval on eesti keele rahvaetümoloogia seotud tihti inglise keelega: seotakse vanu sõnu, millel ajaloolist seost inglise keelega tegelikult pole, enamasti toimub see foneetika sarnasuse alusel. Sõna ukselink (tähendusega 'ukse riiv') seostatakse sõnaga link (tähendusega 'elektrooniline viide'), seos põhineb funktsiooni sarnasusel – ukselinki alla vajutades avaneb uks teise tuppa, internetilinki vajutades avaneb portaal aga jututuppa. Tegelikult tuleneb sõna link alamsaksa sõnast klinke, klenke ('ukselink, riiv').Eesti Keele Instituut. 2021. Eesti keele etümoloogiasõnaraamat. Vaadatud 08.03.2021 Available at http://www.eki.ee/dict/ety/index.cgi?Q=link&F=A&C06=et, accessed March 16, 2021.

 Kasutus huumoris 
Rahvaetümoloogiat seostatakse ka linnalegendidega. Paljud keeleteaduslikud eksiarvamused sarnanevad olemuselt nendega ja saavad tihti alguse humoorika sõnamänguna.Wilton, David. 2004. Word Myths: Debunking Linguistic Urban Legends. USA: Oxford University Press. Rahvaetümoloogiaga sarnasel sõnamängul põhinevaid nalju nimetatakse ka kalambuurideks.Eesti Keele Instituut. 2009. Eesti keele seletav sõnaraamat. Available at https://www.eki.ee/dict/ekss/index.cgi?Q=kalambuur&F=M, accessed March 16, 2021. See on nali, mis põhineb sõnade mitmetähenduslikkusel, samakõlalisusel või kõlalisel sarnasusel. Tuntud etümoloogiliste sõnamängude autorid on näiteks ajakirja Pikker rubriikidest "Verbaarium" ja "Sõnaseletusi" tuttavad autorid Andres Vanapa, Aleksander Suuman ja Jüri Paet, uuemast ajast Kivisildnik, Veiko Märka, Contra, Aapo Ilves, Keiti Vilms,Alvar Loog. Meie igapäevast kalambuuri anna meile tänapäev... Postimees, 04.06.2017. Mart Juur ja Valdur Mikita.Juur, Mart. 2015. Mart Juur: Aasta kodanik on Valdur Mikita. Postimees, December 7. Available at https://kultuur.postimees.ee/3426405/mart-juur-aasta-kodanik-on-valdur-mikita, accessed March 16, 2021. 

Hispaania päritoluga ülbe nautleja ja naistevõrgutaja don Juan (hääldusega donžuan) kannab rahvapärastes humoorikates sõnamängudes sageli nime tonksujaan (tonks tähendusega 'suguühe').

Viited

 Välislingid 
 Eesti etümoloogiasõnaraamat
 Murdekiiker
 Online Etymology Dictionary

Kategooria:Keeleteadus